stanford-oval/wikipedia huggingface dataset:
Sara Sorribes Tormo

| Sara Sorribes Tormo |
| --- | --- |

Henkilötiedot
Syntynyt: 8. lokakuuta 1996 (ikä 28)
Kansalaisuus:   Espanja
Tennispelaaja
Pituus:  176 cm
Paino:  69 kg
Kätisyys:  oikea
Palkintorahat:  4 973 487 USD
Kaksinpeli
Paras sijoitus:  76. (18.2.2019)
Voitot/tappiot:  388–266
Grand Slam -turnauksissa
Australian avoimet:  1. kierros (2017, 2019)
Ranskan avoimet:  1. kierros (2016, 2017)
Wimbledon:  2. kierros (2018)
Yhdysvaltain avoimet:  1. kierros (2017, 2018)
Nelinpeli
Paras sijoitus:  62. (30.7.2018)
Turnausvoittoja:  1
Voitot/tappiot:  130–94
Aiheesta muualla
ITF
WTA
| Mitalit> Maa:  Espanja.Naisten tennis. Olympialaiset  | Mitalit> Maa:  Espanja.Naisten tennis. Olympialaiset  | Mitalit> Maa:  Espanja.Naisten tennis. Olympialaiset  | Maa:  Espanja> Naisten tennis. |
| --- | --- | --- | --- |
|  Pronssia | Pariisi 2024 | nelinpeli |  |
Sara Sorribes Tormo (s. 8. lokakuuta 1996 Castellón) on espanjalainen tennispelaaja. Parhaimmillaan hän on ollut kaksinpelissä WTA-listan sijalla 76 helmikuussa 2019 ja nelinpelissä sijalla 62 heinäkuussa 2018. Hän on voittanut urallaan seitsemän ITF-turnausta kaksinpelissä. Nelinpelissä hän on voittanut yhden WTA-turnauksen.
Fed Cupissa Sorribes Tormo edusti Espanjaa ensimmäisen kerran vuonna 2015. Grand Slam -debyyttinsä hän teki Ranskan avoimissa 2016, missä hän hävisi ensimmäisellä kierroksella Anastasija Pavljutšenkovalle. Toiselle kierrokselle Grand Slam -turnauksessa hän ylsi ensimmäisen kerran Wimbledonissa 2018 voitettuaan ensimmäisellä kierroksella Kaia Kanepin. Vuonna 2018 Sorribes Tormo voitti nelinpelissä Monterreyn WTA-turnauksen.
Aiheesta muualla

Sara Sorribes Tormo WTA:n sivuilla (englanniksi)
Sara Sorribes Tormo ITF:n sivuilla (englanniksi)
Sara Sorribes Tormo Billie Jean King Cup -sivustolla (englanniksi)
Rush Hour – Rankka pari

| Rush Hour – Rankka pari> Rush Hour |
| --- | --- |
 Elokuvan juliste.
Ohjaaja:  Brett Ratner
Käsikirjoittaja:  Jim Kouf Ross LaManna
Tarina:  Ross LaManna
Tuottaja:  Roger Birnbaum   Jonathan Glickman   Arthur M. Sarkissian
Säveltäjä:  Lalo Schifrin
Kuvaaja:  Adam Greenberg
Leikkaaja:  Mark Helfrich
Pääosat:  Jackie Chan   Chris Tucker Tom Wilkinson Chris Penn Elizabeth Peña
Valmistustiedot
Valmistusmaa:  Yhdysvallat
Tuotantoyhtiö:  Roger Birnbaum Productions
Levittäjä:  New Line Cinema
Ensi-ilta:   18. syyskuuta 1998    29. tammikuuta 1999
Kesto:  97 minuuttia
Alkuperäiskieli:  englanti
Budjetti:  33 000 000 $
Tuotto:  244 386 864 $
Seuraaja:  Rush Hour 2
Aiheesta muualla
IMDb 
Elonet
AllMovie
Infobox OKNimi-testi OK: 
Rush Hour – Rankka pari (engl. Rush Hour) on Brett Ratnerin ohjaama elokuva vuodelta 1998. Sen jatko-osa, Rush Hour 2 valmistui vuonna 2001 ja Rush Hour 3 valmistui vuonna 2007. Kaikissa elokuvissa näyttelevät Jackie Chan ja Chris Tucker. Neljäs osa on tekeillä.
Juoni

Rikospoliisi Lee lähetetään Hongkongista Yhdysvaltoihin tutkimaan kiinalaisen konsuli Hanin tyttären kaappausta. FBI ei kuitenkaan halua ulkopuolisia tutkimaan rikosta, joten he käskevät rääväsuisen LAPD:n etsivän, James Carterin, pitää Leen poissa kuvioista. Lee ja Carter päättävät kuitenkin tutkia asiaa yhdessä.
Näyttelijät

| 0 | 1 | 2 |
| --- | --- | --- |
|  Ken Leung   | … |   Sang   |
|  Jackie Chan   | … |   Lee   |
|  Tom Wilkinson   | … |   Thomas Griffin/Juntao   |
|  Julia Hsu   | … |   Soo Yung   |
|  Chris Tucker   | … |   James Carter   |
|  Chris Penn   | … |   Clive Cod   |
|  Tzi Ma   | … |   Konsuli Han   |
Aiheesta muualla

Rush Hour – Rankka pari Internet Movie Databasessa (englanniksi)
Rush Hour – Rankka pari Elonet. (suomeksi)
Rush Hour – Rankka pari (1998) | Rush Hour 2 (2001) | Rush Hour 3 (2007)
Santana (Madeira)

| Santana |
| --- | --- |
 Levada do Caldeirão Verde
 lippu:  vaakuna

 Koordinaatit: 32°50′00″N, 16°51′00″W 
Valtio:  Portugali
Autonominen alue:  Madeira
Perustettu:  1835
Pinta-ala:  
 – Kokonaispinta-ala:  95,6 km²
Väkiluku (2015):  6 992
 – Väestötiheys:  73,1 as./km²
 
 www.cm-santana.com 
Infobox OKVirheellinen NIMI-arvo: 
Santana on kunta Portugalille kuuluvalla autonomisella Madeiran saarella. Siellä on arviolta 6 992 asukasta (vuonna 2015) ja sen pinta-ala on 95,6 neliökilometriä.
Kunta on nimetty Pyhän Annan (port. Santa Ana) mukaan. Se sijaitsee Madeiran pääsaaren pohjoisreunalla. Kunnan pääelinkeinot ovat maatalous ja matkailu. Kunnassa sijaitsee Madeira Theme Park, jossa matkailija voi perehtyä Madeiran ja Porto Santon historiaan ja nykypäivään. Santanassa ovat myös kuuluisat olkikattotalot.
Historia

Santanan asutus sai alkunsa vuoden 1550 tienoilla. Paikalliset olivat alkujaan kotoisin Pohjois-Portugalin Minhon alueelta, joka tunnetaan myös nimellä Braga. Paikallisilla onkin nimitys Bragados heidän alkuperästään johtuen. Kolonisaation alussa aluetta jakoivat aateliset ja porvarit. Sekä aatelisia että maanviljelijöitä tarvittiin maaston muokkaamiseen viljelytiloja varten. Santanan kirkonkylä perustettiin kuninkaallisella asetuksella 4. kesäkuuta 1552. Samalla São Jorgen koloniaalinen hallintoalue lakkautettiin, ja hallinto siirrettiin Santa Anan kappeliin. Santana sai kaupunkistatuksen 1. tammikuuta 2001.
Aiheesta muualla

Kuvia tai muita tiedostoja aiheesta Santana Wikimedia Commonsissa
Madeiran kunnat
Calheta
Câmara de Lobos
Funchal
Machico
Ponta do Sol
Porto Moniz
Porto Santo
Ribeira Brava
Santa Cruz
Santana
São Vicente
Olkikattotalo, joista Santana on kuuluisa.
Sara Stridsberg

| Sara Stridsberg |
| --- | --- |
 Sara Stridsberg August-palkinnon jakotilaisuudessa vuonna 2014.
Henkilötiedot
Syntynyt: 29. elokuuta 1972 (ikä 52) Solna
Kirjailija
Palkinnot
 Pohjoismaiden neuvoston kirjallisuuspalkinto 
Aiheesta muualla
Löydä lisää kirjailijoitaKirjallisuuden teemasivulta
Sara Stridsberg (s. 29. elokuuta 1972 Solna) on ruotsalainen kirjailija, näytelmäkirjailija ja kääntäjä. Hänet otettiin jäseneksi Ruotsin akatemiaan vuonna 2016. Stridsberg erosi akatemian jäsenyydestä huhtikuussa 2018.
Stridsberg voitti Pohjoismaiden neuvoston kirjallisuuspalkinnon teoksellaan Drömfakulteten vuonna 2007. Nimellä Unelmien tiedekunta suomennettu teos kertoo feministi Valerie Solanasista. Vuonna 2007 suomenruotsalaiset teatterit Teater 90 ° ja Sirius Teatern esittivät Suomessa kirjaan perustuva näytelmän Valerie Jean Solanas ska bli president i Amerika. Esitys voitti Antonia-palkinnon 2007.
Stridsberg on opiskellut muun muassa sosiologiaa, aatehistoriaa ja oikeustiedettä Uppsalan yliopistossa ja Strasbourgissa. Hän suoritti oikeustieteen kandidaatin tutkinnon Uppsalassa 1998, muttei ole harjoittanut juristin ammattia. Stridsberg asuu Tukholmassa.
Suomennetut teokset

Unelmien tiedekunta.  (Drömfakulteten, 2006)  Suomentanut Outi Menna. Helsinki:  Tammi, 2018.  ISBN 978-951-31-8593-0.
Niin raskas on rakkaus.  (Beckomberga, 2014)  Suomentanut Outi Menna. Helsinki:  Tammi, 2016.  ISBN 978-951-31-9556-4.
Rakkauden Antarktis.  (Kärlekens Antarktis, 2018)  Suomentanut Outi Menna. Helsinki:  Tammi, 2019.  ISBN 9789520405779.
SdKfz 10

| SdKfz 10 |
| --- | --- |

Aseen tyyppi:  Puolitelavaunu
Alkuperämaa:   Saksa
Palvelushistoria
Palvelusvuodet:  1938–1944
Valtion käytössä:   Saksa
Sodissa:  2. maailmansota
Valmistushistoria
Suunnittelijat:  Demag
Suunniteltu:  1934
Valmistusvuodet:  1937 - 1944
Valmistusmäärä:  17 000
Tekniset tiedot
Paino:  4,9 tonnia
Pituus:  4,74 metriä
Leveys:  1,83 metriä
Korkeus:  1,62 metriä
Miehistö:  2 + 6
Moottori:  Maybach HL 38 tai Maybach HL 42 (V-6 bensiini)
Teho:  100 hv ( kW)
Toimintasäde:  150 km
Huippunopeus:  65 km/h
SdKfz 10 (Sonder-Kraftfahrzeug 10) oli saksalainen puolitelavaunu toisessa maailmansodassa. Se pystyi kuljettamaan kahdeksan sotilasta sekä panssaritorjuntatykkejä. Noin 17 000 valmistettiin vuosina 1937–1944. Muoto kehittyi myöhemmin
SdKfz 250:ksi.
Demag alkoi suunnitella ajoneuvoa vuonna 1932. Ensimmäinen prototyyppi valmistui vuonna 1934. Laajempi tuotanto alkoi vuonna 1937 ja jatkui vuodelle 1944.
Sadie White

Sadie White (s. 8. tammikuuta 1996) on kanadalainen maastohiihtäjä.
White kilpaili maastohiihdon maailmancupissa ensimmäisen kerran helmikuussa 2017 Pyeongchangissa. Siellä hän sijoittui 15 kilometrin yhdistelmäkilpailussa 29:nneksi saavuttaen ensimmäiset maailmancupin pisteensä. Hän oli kilpailun viimeinen maaliintulija.
Ross

Ross voi tarkoittaa seuraavia:
Ross etunimenä

Ross Alexander (1907–1937), yhdysvaltalainen näyttelijä
Ross Bagley (s. 1988), yhdysvaltalainen näyttelijä
Ross Barkley (s. 1993), englantilainen jalkapalloilija
Ross Brawn (s. 1954), englantilainen Formula 1 -tallipäällikkö
Ross Collinge (s. 1944), uusiseelantilainen soutaja
Ross Colton (s. 1996), yhdysvaltalainen jääkiekkoilija
Ross Cuthbert (1892–1970), brittiläinen jääkiekkoilija
Ross Ebanez (s. 1975), yhdysvaltalainen vapaaottelija
Ross Lee Finney (1906–1997), yhdysvaltalainen säveltäjä
Ross Friedman, Ross The Boss (s. 1954), australialainen heavy metal -kitaristi
Ross Jeffries (s. 1958), yhdysvaltalainen kirjailija ja komediakäsikirjoittaja
Ross Johnston (s. 1994), kanadalainen jääkiekkoilija
Ross Kemp (s. 1964), brittiläinen näyttelijä ja toimittaja
Ross Lambert (s. 1962), kanadalainen jääkiekkoilija
Ross Lupaschuk (s. 1981), kanadalainen jääkiekkoilija
Ross Lynch (s. 1996), yhdysvaltalainen laulaja, tanssija ja näyttelijä
Ross Macdonald, oik. Kenneth Millar (1915–1983), yhdysvaltalais-kanadalainen rikoskirjailija
Ross Murdoch (s. 1994), brittiläinen uimari ja maailmanmestari
Ross Perot (1930–2019), yhdysvaltalainen liikemies ja miljardööri
Ross Powers (s. 1979), yhdysvaltalainen lumilautailija
Ross Rutledge (1962–2004), kanadalainen maahockeypelaaja
Ross Smith (s. 1989), brittiläinen dartsinpelaaja
Ross Turnbull (s. 1985), brittiläinen jalkapallomaalivahti
Ross Ulbricht (s. 1984), yhdysvaltalainen liikemies ja talousrikollinen
Kuvitteellisia henkilöitä

Ross Geller, komediasarjassa Frendit
Everett K. Ross, Mustan Pantterin liittolainen Marvel Comicsin sarjakuvissa
Thaddeus Ross, Yhdysvaltain armeijan kenraali Marvel Comicsin sarjakuvissa
Muita merkityksiä

Ross, Terrence Rattiganin näytelmä
Ross 128 (Gliese 447), punainen kääpiötähti eksoplaneettoineen Neitsyen tähdistössä
Ross 154, V1216 Sgr, punainen kääpiötähti Jousimiehen tähdistössä, yksi lähimmistä tähdistä
Ross 248, HH Andromedae, kääpiötähti Andromedan tähdistössä
Ross 614, V577 Monocerotis, punainen kääpiötähti Yksisarvisen tähdistössä
Ross County FC, skotlantilainen jalkapalloseura
Bell & Ross, sveitsiläinen kellonvalmistaja
Glengarry Glen Ross, Myyntitykit, James Foleyn ohjaama elokuva vuodelta 1992
Ross Ross Ross, SebastiAnin EP-levy vuodelta 2008
USS Ross (DDG-71), Yhdysvaltain laivaston ohjushävittäjä
Ross-on-Wye, maaseutukaupunki Herefordshiressä, Englannissa
Sanabriajärvi

| Sanabriajärvi |
| --- | --- |

Valtiot:   Espanja
Paikkakunta:  Zamora, Kastilia ja León
Koordinaatit:  42°07′21″N, 6°43′09″W
Vesistöalue ja valuma-alueen tietoja
Järveen tulevat joet:  Tera
Laskujoki:  Tera
Mittaustietoja
Pinnankorkeus:  997  m 
Pituus:  3,160  km
Leveys:  1,530  km 
Rantaviiva:  9,518  km 
Pinta-ala:  3,47 km²
Tilavuus:  96 289 887  m3 
Suurin syvyys:  53 m
Valuma-alue:  127,30 km2 
 fiSanabriajärvi 
Sanabriajärvi (esp. Lago de Sanabria) on Espanjassa Zamoran maakunnassa sijaitseva järvi. Järven pinta-ala on 3,47 neliökilometriä ja se sijaitsee noin tuhannen metrin korkeudessa merenpinnan yläpuolella. Järviallas on syntynyt Würm-jäätiköitymisvaiheen seurauksena, ja järvi on Espanjan sekä koko Iberian niemimaan suurin jäätikön synnyttämä järvi. Järvi koostuu kahdesta altaasta, joista itäisemmän altaan syvin kohta on 53 metrissä ja läntisemmän altaan 46 metrissä.
Sanabriajärveä ympäröivien metsien pääpuulaji on pyreneittentammi (Quercus pyrenaica). Järvessä on havaittu elävän seitsemän eri kalalajia. Järvialue on osa Sanabriajärven luonnonpuistoa. Järveä lähin kaupunki on historiallinen Puebla de Sanabrian pikkukaupunki.
Aiheesta muualla

Kuvia tai muita tiedostoja aiheesta Sanabriajärvi Wikimedia Commonsissa
Sadi Sandell

Sadi Sandell.
Henrik Sadi Seleme Sandell (15. joulukuuta 1891 Turku – 9. maaliskuuta 1986 Turku) oli suomalainen yritysjohtaja. Hän oli Oy Finlayson-Forssa Ab:n apulaisjohtaja 1942–1947, toimitusjohtaja 1947–1962 ja hallituksen puheenjohtaja vuodesta 1963. Hän sai vuorineuvoksen arvon 1950.
Sadik Mujkič

| Mitalit> Miesten soutu.Maa:   Jugoslavia. Olympialaiset  | Mitalit> Miesten soutu.Maa:   Jugoslavia. Olympialaiset  | Mitalit> Miesten soutu.Maa:   Jugoslavia. Olympialaiset  | Miesten soutu> Maa:   Jugoslavia. |
| --- | --- | --- | --- |
|  Pronssia | Soul 1988 | kaksikko ip |  |
Maa:   Slovenia
|  Olympialaiset  |  Olympialaiset  |  Olympialaiset  |  |
|  Pronssia | Barcelona 1992 | nelonen ip |  |
Sadik Mujkič (s. 29. helmikuuta 1968 Jesenice) on slovenialainen soutaja, joka saavutti olympiamitalin sekä Jugoslavian että Slovenian edustajana. Hän on pituudeltaan 190 cm. Hän edusti Bled VK -seuraa.
Mujkič voitti Jugoslavian edustajana Sašo Mirjaničin kanssa nuorten maailmanmestaruuden perämiehettömässä kaksikossa 1986. Hän saavutti samassa veneluokassa olympiapronssia Bojan Prešernin parina Soulissa 1988. Hän oli MM-kilpailuissa kuudes perämiehettömässä kaksikossa 1989 ja seitsemäs perämiehettömässä nelosessa 1990.
Mujkič kuului Milan Janšan, Janez Klemenčičin ja Sašo Mirjaničin kanssa Slovenian perämiehettömään neloseen, joka saavutti olympiapronssia Barcelonassa 1992. Hän oli MM-kilpailuissa perämiehellisessä kaksikossa seitsemäs 1993 sekä perämiehettömässä nelosessa neljäs 1994 ja kahdeksas 1995. Atlantan olympialaisissa 1996 hän sijoittui perämiehettömässä nelosessa neljänneksi. Hän oli samassa veneluokassa neljäs myös MM-kilpailuissa 1997.
Saara Malinen

Saara Malinen (23. toukokuuta 1861 Kuhmo – 2. kesäkuuta 1923 Kuhmo) oli kuhmolainen evankelisen herätysliikkeen saarnaaja.
Kirjallisuutta

Tenkanen, Martti: Saara-äiti – muistelmia Saara Malisesta ja hänen ystävistään, s. 192.  Kustannusliike Kirkkosanomat, 1954.
Mikkonen, Kaarlo: Ihmeellinen Herran profeetta: Saara Malisen siunattu elämäntyö.  Palavin lampuin, 1931.
Mikkonen, Kaarlo: Kallisarvoisia muistoja Herran palvelijasta Saara Malisesta.  K. Mikkonen, 1990.
Rooney Mara

| Rooney Mara |
| --- | --- |
 Rooney Mara Berliinin elokuvajuhlilla vuonna 2024
Henkilötiedot
Koko nimi:  Patricia Rooney Mara
Syntynyt: 17. huhtikuuta 1985 (ikä 39) Bedford, New York, Yhdysvallat
Ammatti:  näyttelijä
Lapset:  1
Sukulaiset:  Kate Mara (sisko)
Näyttelijä
Aktiivisena:  2005–
Merkittävät roolit:   The Social Network  The Girl with the Dragon Tattoo  Her  Carol 
Aiheesta muualla
IMDb 
Elonet
Patricia Rooney Mara (s. 17. huhtikuuta 1985 Bedford, New York, Yhdysvallat) on yhdysvaltalainen näyttelijä. Hän on ollut kahdesti Oscar- ja Golden Globe -ehdokkaana. Maran varsinainen läpimurto näyttelijänä tapahtui vuoden 2011 elokuvassa The Girl with the Dragon Tattoo. Sitä seurasivat pääroolit menestyselokuvissa, kuten Side Effects (2013), Her (2013) ja Carol (2015).
Tausta

Patricia Rooney Mara syntyi ja varttui New Yorkin Bedfordissa. Hänen vanhempansa ovat NFL:n kykyjenetsijä Timothy Christopher Mara ja Katherine McNulty Rooney. Hän on vanhempiensa kolmas lapsi, ja hänellä on sisarukset Daniel, Kate ja Conor. Rooney Maran äidin suku perusti 1930-luvulla Pittsburgh Steelersin, ja isänpuoleinen suku puolestaan perusti 1920-luvulla New York Giantsin. Maran sukujuuret ovat enimmäkseen Irlannista ja neljännesosaksi Italiasta.
Mara halusi sisarensa tavoin näyttelijäksi ja oli kiinnostunut alasta lapsuudessaan 1940-luvun Hollywood-elokuvien inspiroimana. Kouluaikana oli hänellä oli Julian rooli näytelmässä Romeo ja Julia. Mara ei kuitenkaan halunnut pyrkiä alalle vielä lapsena tai teininä, ja koe-esiintyi ensimmäisen kerran 19-vuotiaana.
Rooney Mara valmistui Fox High Schoolista vuonna 2003, minkä jälkeen hän vietti neljä kuukautta matkustellen Ecuadorissa, Perussa ja Boliviassa. Myöhemmin Mara opiskeli psykologiaa ja kansainvälisiä suhteita New Yorkin yliopistossa, josta hän valmistui vuonna 2010. Vasta sen jälkeen hän alkoi luoda varsinaista näyttelijänuraa.
Ura

Uransa alussa, vielä opiskellessaan yliopistossa Mara sai roolitöitä muutamista televisiosarjoista ja indie-elokuvista, joihin lukeutuu muun muassa vuoden 2009 kasvudraama Tanner Hall. Vuonna 2010 Mara sai enemmän huomiota sivuroolistaan David Fincherin elämäkertaelokuvassa The Social Network.
Mara teki läpimurtonsa vuonna 2011, kun hän esitti Lisbeth Salanderia Fincherin jännityselokuvassa The Girl with the Dragon Tattoo. Hän sai Salanderin roolista parhaan naispääosan Oscar-ehdokkuuden. Myöhempinä vuosina hän tähditti muun muassa elokuvia Side Effects (2013), Her (2013) ja Carol (2015). Viimeisimmästä hän sai parhaan naissivuosan Oscar-ehdokkuuden sekä Cannesin elokuvajuhlien parhaan naisnäyttelijän palkinnon. Sittemmin hän on esiintynyt muun muassa elokuvissa Lion (2016), A Ghost Story (2017), Song to Song (2017), Maria Magdaleena (2018) ja Nightmare Alley (2021).
Hyväntekeväisyys

Mara tunnetaan myös hyväntekeväisyydestään. Hän on yksi vegaanisen vaatebrändi Hiraeth Collectiven perustajista. Maralla on myös oma hyväntekeväisyysjärjestö Faces of Kibera, joka auttaa orpolapsia Nairobin slummeissa. Mara on kertonut näyttelijäntyön ja hyväntekeväisyystyön tasapainottamisen olevan vaikeaa.
Yksityiselämä

Vuodesta 2016 Mara on ollut parisuhteessa näyttelijä Joaquin Phoenixin kanssa. He menivät kihloihin vuonna 2019. Syyskuussa 2020 he saivat poikalapsen, joka nimettiin Riveriksi Phoenixin edesmenneen isoveljen, River Phoenixin mukaan.
Filmografia

| Elokuvat> Vuosi | Elokuvat> Suomenkielinen nimi | Elokuvat> Alkuperäinen nimi | Elokuvat> Rooli | Elokuvat>  |
| --- | --- | --- | --- | --- |
| 2005 | Urban Legends – Kauhutarinoita 3 | Urban Legends: Bloody Mary | tyttö luokkahuoneessa #1 |  |
| 2008 | Dream Boy | Dream Boy | Evelyn |  |
| 2009 | Dare | Dare | Courtney |  |
| 2009 | The Winning Season | The Winning Season | Wendy |  |
| 2009 | Friends (With Benefits) | Friends (With Benefits) | Tara |  |
| 2009 | Youth in Revolt | Youth in Revolt | Taggarty |  |
| 2009 | Tanner Hall | Tanner Hall | Fernanda |  |
| 2010 | Painajainen Elm Streetillä | A Nightmare on Elm Street | Nancy Holbrook |  |
| 2010 | The Social Network | The Social Network | Erica Albright |  |
| 2011 | The Girl with the Dragon Tattoo | The Girl with the Dragon Tattoo | Lisbeth Salander |  |
| 2013 | Ain’t Them Bodies Saints | Ain’t Them Bodies Saints | Ruth Guthrie |  |
| 2013 | Side Effects | Side Effects | Emily Taylor |  |
| 2013 | Her | Her | Catherine Klausen |  |
| 2014 | Trash | Trash | sisar Olivia |  |
| 2015 | Pan | Pan | Tiikerililja |  |
| 2015 | Carol | Carol | Therese Belivet |  |
| 2016 | Kubo ja samuraiseikkailu | Kubo and the Two Strings | Karasu ja Washi (äänirooli) |  |
| 2016 | Una | Una | Una Spencer |  |
| 2016 | Lion | Lion | Lucy |  |
| 2016 | The Secret Scripture | The Secret Scripture | Roseanne ”Rose” McNulty |  |
| 2017 | The Discovery | The Discovery | Isla |  |
| 2017 | A Ghost Story | A Ghost Story | M |  |
| 2017 | Song to Song | Song to Song | Faye |  |
| 2018 | Don’t Worry, He Won’t Get Far on Foot | Don’t Worry, He Won’t Get Far on Foot | Annu |  |
| 2018 | Maria Magdaleena | Mary Magdalene | Maria Magdaleena |  |
| 2021 | Nightmare Alley | Nightmare Alley | Molly Cahill |  |
| 2022 | Women Talking | Women Talking | Ona Friesen |  |
| Televisiosarjat> Vuosi | Televisiosarjat> Suomenkielinen nimi | Televisiosarjat> Alkuperäinen nimi | Televisiosarjat> Rooli | Televisiosarjat> Jakso(t) |
| --- | --- | --- | --- | --- |
| 2006 | Kova laki: Erikoisyksikkö | Law & Order: SVU | Jessica DeLay | ”Fat” |
| 2007 | Women’s Murder Club | Women’s Murder Club | Alexis Sherman | ”Blind Dates and Bleeding Hearts” |
| 2008 | The Cleaner | The Cleaner | Rebecca Smith | ”Rebecca” |
| 2009 | Teho-osasto | ER | Megan | ”Old Times” ”I Feel Good” |
Aiheesta muualla

Kuvia tai muita tiedostoja aiheesta Rooney Mara Wikimedia Commonsissa
Rooney Mara Elonetissä.
Rooney Mara Internet Movie Databasessa. (englanniksi)
Rooney Mara NNDB:ssä
Rooney Mara The Girl with the Dragon Tattoo -elokuvan Ranskan ensi-illassa vuonna 2012.
Sara Evans

Sara Evans marraskuussa 2007.
Sara Lynn Evans (s. 5. helmikuuta 1971 Boonville, Missouri) on yhdysvaltalainen countrylaulaja ja lauluntekijä. Hän on tehnyt viisi studioalbumia sekä kokoelma-albumeja. Hän ollut useasti ehdokkaana ja voittanut kerran videokategorian Country Music Association Awardsissa.
Evans aloitti esiintymisen vuonna 1987 eräässä yökerhossa Columbiassa. Evans muutti vuonna 1991 Nashvilleen ja vuonna 1992 Oregoniin. Vuonna 1993 hän meni naimisiin Craig Schelsken kanssa ja vuonna 1995 he palasivat Nashvilleen. Evansin ensimmäinen albumi oli vuonna 1997 ilmestynyt Three Chords and the Truth.
Diskografia

Three Chords and the Truth (1997)
No Place That Far (1998)
Born to Fly (2000)
Restless (2003)
Real Fine Place (2005)
Stronger (2011)
Slow Me Down (2014)
At Christmas (2014)
Aiheesta muualla

Kuvia tai muita tiedostoja aiheesta Sara Evans Wikimedia Commonsissa
Sara Evansin kotisivut (englanniksi)
Sara Francis

Sara Francis Jyväskylän Kalevan kisoissa 2018.
Sara Cecilia Francis (s. 22. marraskuuta 2000) on suomalainen uransa lopettanut pikajuoksija. Hän edusti vuoteen 2020 asti Kiuruveden Urheilijoita, vuosina 2021–2022 Jyväskylän Kenttäurheilijoita ja vuonna 2023 HIFK:ta. Häntä valmensivat uransa aikana Tapani Turunen, Petteri Jouste ja Mervi Brandenburg.
Francis voitti Kalevan kisoissa pronssia vuonna 2018 Jyväskylässä 200 metrillä ennätyksellään 24,06 s. Sisäratojen SM-kilpailuissa Francis on saanut vuonna 2018 60 metrillä hopeaa ja 200 metrillä pronssia molemmat ennätysajallaan. Viestissä hän voitti kultaa 2021. Viestijuoksun SM-kilpailuissa hän saavutti 4 × 100 metrin viestissä kultaa 2022.
Francis osallistui vuoden 2016 alle 18-vuotiaiden Euroopan-mestaruuskilpailuihin 100 metrillä jääden alkueriin. Seuraavan vuoden alle 20-vuotiaiden Euroopan-mestaruuskilpailuissa hän pääsi 100 metrillä välieriin ja jäi 4 × 100 metrin viestijuoksussa alkueriin. Vuoden 2018 alle 20-vuotiaiden maailmanmestaruuskilpailuissa Francis juoksi 100 metrillä välieriin, mutta jäi 200 metrillä alkueriin.
Suomi–Ruotsi-maaottelussa Francis on juossut vuosina 2017, 2018 ja 2020.
Francis lopetti uransa kauden 2023 jälkeen.
Henkilökohtaiset ennätykset > Ulkoradat

| Laji | Aika | Paikka | Päivä |
| --- | --- | --- | --- |
| 100 m | 11,72 | Jyväskylä | 13. kesäkuuta 2022 |
| 200 m | 24,06 | Jyväskylä | 22. heinäkuuta 2018 |
Henkilökohtaiset ennätykset > Sisäradat

| Laji | Aika | Paikka | Päivä |
| --- | --- | --- | --- |
| 60 m | 7,45 | Helsinki | 17. helmikuuta 2018 |
| 200 m | 24,39 | Helsinki | 18. helmikuuta 2018 |
Lähde
Saara Lehtonen

Saara Margareta Lehtonen (25. maaliskuuta 1901 Tampere – 16. kesäkuuta 1972 Tampere) oli suomalainen kirjailija.
Teoksia

Kohotan siipeni. Kirjapaja, Helsinki 1944
Liekki yössä : uskonnollisia runoja. Kuva ja sana, Helsinki 1944
Jumalan tiet : romaani. SLS, Helsinki 1949
Kultakaupunkiin. Kuva ja sana, Helsinki 1951
Soita kanneltani : runoja. Suomen luterilainen evankeliumiyhdistys, Helsinki 1951
Uusin silmin. Suomen luterilainen evankeliumiyhdistys, Helsinki 1951
He hoitivat Herran tulta. Suomen lähetysseura, Helsinki 1953
Vain lahjaksi. Suomen luterilainen evankeliumiyhdistys, Helsinki 1955
Eikö kukaan rakasta. Suomen luterilainen evankeliumiyhdistys, Helsinki 1957
Hän kirkasti tien. Suomen luterilainen evankeliumiyhdistys, Helsinki 1958
Kiiltokuvaenkeli : kertomus. Kuva ja sana, Helsinki 1958
Hilkka ja mustat. Kuva ja sana, Helsinki 1960
Täyttynyt odotus. Kuva ja sana, Helsinki 1961
Kukin omalla tavallaan. Suomen luterilainen evankeliumiyhdistys, Helsinki 1966
Valkeat siivet : tyttökirja ; kirja on kertomus Annelista ja hänen ystävättärestään Outista, joka on sokea. Päivä, Hämeenlinna 1969